section_heading: Životopis
paragraph_text: Poslije sjednice PK KPH za Dalmaciju, održane 25. travnja 1941. godine, na kojoj je i sam sudjelovao, aktivno je radio na pripremi oružanog ustanka u Livnu i okolini. Organizirao je prikupljanje i obuku u rukovanju oružjem, radio je na formiranju prvih udarnih grupa i desetina. Krajem svibnja 1941. godine talijanski fašisti su ga uhitili i odveli isprva u Split, a zatim u koncentracijski logor Ošljak, na otoku Ugljanu. U logoru je ostao do kolovoza 1941. godine, kada je po nalogu PK KPH za Dalmaciju i OK KPH za sjevernu Dalamciju, akcijom članova Kotarskog komiteta KPH za Preko, bio oslobođen i prebačen u Split. Iz Splita se, preko Cetine, Vrdova i Vještića polja, prebacio na oslobođeni teritorij Donjeg livanjskog polja.